hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հիմնականում խախտված են ժամկետային զինծառայողների իրավունքները | Forrights.am
ՀՀ քննչական կոմիտեն ուշագրավ մանրամասներ է հաղորդել 2021-ին զինվորական քննչական գլխավոր վարչությունում քննված գործերի վերաբերյալ։ Ըստ այդ տվյալների՝ զինվորական քննչական գլխավոր վարչության ենթակա ստորաբաժանումների վարույթում նախորդ տարի քննվել է 8369 քրեական գործ: 2020 թվականի համեմատ վարույթում քննված քրեական գործերի քանակն աճել է 3018-ով կամ 56.4 %-ով: Ավարտված քրեական գործերով որպես մեղադրյալ ներգրավվել են 394 անձինք, ընդ որում զինվորական հանցագործություների մեջ մեղադրվողների կեսից ավելին՝ 199-ը, ժամկետային զինծառայողներ են։
Ժաննա Ալեքսանյանը որպես օրինակ բերեց Իշխանաձորի մոտ զոհված 17 զինծառայողների դեպքը, որոնք «որալում» այրվել են։ Այդ գործող կա 3 ականատես։ Մինչ այրվելը,  ԱԹՍ–ի ձայն է լսվել, զինվորի հայրը հրամանատարին ասել է՝ պետք է բացազատվել, բայց հրամանատրը պատասխանել է, որ դա ՀՕՊ–ի գործն է, և հրաման է տվել նստել «ուրալ, և 5 րոպե հետո ԱԹՍ–ի հարվածից զոհվել են։
«Այդ հրամանատարն այժմ ազատության մեջ է, երկու ամսով կալանավորել են, հետո ազատ արձակել, ու հիմա դատախազությունն անգամ բողոք չի բերել, որ նորից կալանավորեն։ Ծնողները պատմել են, որ ՊՆ–ի շրջանակներից նրանց փորձում են համոզել, որ հրամանատարը չպատժվի»,– նշեց իրավապաշտպանը։
«Հելսինկյան ասոցիացիա» իրավապաշտպան ՀԿ-ի նախագահ Նինա Կարապետյանը գտնում է, որ բոլորովին զարմանալի չի, մեղադրվողների կեսը ժամկետային զինծառայողներ են․
«Սա նշանակում է, որ ունենք իրավիճակ, որ էլի ամեն ինչ բարդում են 18 տարեկանների վրա։Էս ավանդույթը վաղուց կա․պատերազմի ամբողջ բեռը, բանակում տիրող իրավիճակի վերաբերյալ պատասխանատվությունը դնել 18-20 տարեկանների վրա։ Սա թե՛ բարոյական առումով, թե՛ պրոֆեսիոնալ առումով նորմալ չի,և սա էդ համակարգի հիվանդ լինելու մասին ա խոսում»։
Ինչ վերաբերում է բարեփոխումներին, Նինա Կարապետյանցը նշեց, որ այդ բարեփոխումներն այն նույն բարեփոխումների նման են իրականացվելու, որոնք մինչ այս պահն իրականացվել են կամ չեն իրականացվել։ Հետևաբար, դրական արդյունք չի ակնկալում ոչ էլ այս քրեական գործերից, քանի որ սկսած 10,15 տարի խաղաղ պայմաններում սպանված զինվորների քննվող գործերից մինչ վերջին դեպքերի քրեական գործերից ոչ մի տեղաշարժ չի տեսնում։
«Լավագույն հիմքը, որ ուզում են բարեփոխումներ անեն, լինելու էր սպանության դեպքերի քրեական գործերի բացահայտումը, թե չէ մնացածը տեխնիկական են»։
«Հելսինկյան քաղաքացիական ասամբլեայի Վանաձորի գրասենյակի» ղեկավար Արթուր Սաքունցի խոսքով՝ նախ և առաջ պետք է հասկանալ այն պատճառները, որոնք հանգեցրել են այն իրավիճակին, որ քրեական գործի հարուցման հիմքեր են ստեղծել։
«Անձը գտնվում է պետության վերահսկողության, զինվորական հրամանի ներքո։ Նրա կյանքի, անվտանգության, առողջության, անվտանգ ծառայության համար պատասխանատու է պետությունը, երբ այս առումով պետութունն իր պարտականությունները չի կատարում, հանգեցնում է այնպիսի անվերահսկելի իրավիճակների, որի հետևանքով առաջ են գալիս հիմքեր քրեական գործեր հարուցելու։ Ո՞վ է պատասխանատու սրա համար, իհարկե, պետությունը, առաջին հերթին ԳՇ–ն, որը զինվորական ծառայության անմիջական պատասխանատուն է»։
«Մարդիկ բանակ են ուղարկում իրենց որդուն, ուզում են տեսնել վերադառնալու են, թե չէ։ Եթե դուք բարեփոխումներ եք անում, պրոֆեսիոնալ բանակի մասին եք խոսում, ուրեմն պարտավոր եք ամեն ընտանիքին տեղեկացնել, թե ինչ եք անում, որ իրենց որդին էնտեղ ապահով զգա։ Սա է պետության պարտականությունն ու պատասխանատվությունը։ Պատասխանատվության իսպառ բացակայություն է։ Չկա մի հարց, որ իրենց վրայից չգցեն, չկա մի հարց, որ ընդունեն՝ դա իրենց չարածի արդյունքն է»,– եզրափակեց Ժաննա Ալեքսանյանը։
Նախորդ նյութըԱԱԾ-ը հայտնում է լրտեսական ցանց չեզոքացնելու մասին․19 անձ ձերբակալվել է
Հաջորդ նյութըԱդրբեջանի ԶՈՒ-ն Կարմիր շուկա և Թաղավարդ համայնքների բնակելի տների ուղղությամբ կրակահերթեր է արձակել
Նոբելյան Խաղաության մրցանակի դափնեկիրներ են հռչակվել իրավապաշտպաններ
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Նոբելյան Խաղաության մրցանակի դափնեկիրներ են հռչակվել իրավապաշտպաններ
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Edit with Live CSS
Write CSS OR LESS and hit save. CTRL + SPACE for auto-complete.